**СКУПШТИНА ГРАДА НИША**

**- Председнику др Бобану Џунићу –**

**Предмет:** Предлог за допуну дневног реда

У складу са овлашћењем прописаним чланом 77. Пословника Скупштине Града Ниша („Службени лист Града Ниша“, број 6/2017-пречишћен текст), Градско веће Града Ниша упућује предлог да се дневни ред седнице Скупштине Града Ниша, заказане за 15.12.2022. године, допуни тачкaмa:

1. Предлог решења о давању сагласности на Програм о изменама Програма пословања ЈКП „Градска топлана“ Ниш за 2022. годину.
2. Предлог одлуке о оснивању Установе Дечији културно образовно рекреативни центар Ниш
3. Предлога решења о давању сагласности на Статут Центра за стручно усавршавање

Измени Програма пословања ЈКП „Градска топлана“ Ниш за 2022. годину приступило се у циљу усаглашавања прихода од услуге грејања са „нултом ценом“ за грејну сезону 2022/23, за период примене до краја 2022. године, као и усаглашавања трошкова енергије/енергената са њиховим ценама које су служиле за израчунавање наведене „нулте цене“.Такође измене су сачињене и у складу са Препоруком Министарства рударства и енергетике и Министарства финансија ради неопходности повећања оперативних резерви у мазуту у циљу повећања степена енергетске стабилности у Граду.

У циљу благовременог обезбеђивања законом прописаних услова за за спајање Установа Дечије одмаралиште „Дивљана“ Ниш и Дечији културни центар Ниш чији је оснивач Град Ниш, предлаже се доношење одлуке о оснивању Установе Дечији културно образовно рекреативни центар Ниш.

Статут Центра за стручно усавршавање, сачињен је и достављен у складу са Одлуком о изменама и допунама Одлуке о оснивању Регионалног центра за професионални развој запослених у образовању („Сл. лист Града Ниша“, број 109/2022), којом је прописана обавеза Управног одбора Установе да усклади Статут са оснивачким актом. Имајући у виду врсту и значај акта за функционисање Установе, предлаже се доношење Решења о давању сагласности на Статут Центра за стручно усавршавање.

Предлоге наведених аката утврдило је Градско веће Града Ниша на седници одржаној 11.12.2002. године и упутило у скупштинску процедуру.

**ПРЕДСЕДНИЦА**

**Драгана Сотировски**